Skrywers wat reeds skryfkursusse gedoen het, is baie welkom om ook die beknopte beginnerskursus te doen as hulle voel dat ’n opknappingskursus nodig is.
As ’n skrywer ’n kursus by ’n ander skryfskool gedoen het, moet bewys van hierdie kursus voorgelê word.
Beknopte beginnerskursus 3 – 5 Julie 2014
Vervolgverhaalkursus 5 – 11 Julie 2014
Kenmerke van ’n vervolgverhaal.
Kenmerke van ’n spanningsverhaal.
Kenmerke van ’n liefdesverhaal.
Tydens hierdie deel van die kursus gaan daar amper net geskryf word. Elke skrywer sal soggens net na oggendkoffie sy/haar hoofstuk van die vorige dag inhandig. Daarna kry die ander skrywers die geleentheid om die nuwe hoofstukke te lees. Na middagete word daar in die groep terugvoer en wenke aan die skrywer gegee.
Beginnerskrywers betaal R3 400 vir die totale kursus en kan vir verblyf en etes uit Opsie 1 – 3 kies.
Opsie 1: R3 560 – 00 (Ingesluit verblyf vir agt nagte, middagete, skoonmaakdienste, tee, koffie en verversings deur die dag en aandetes – slegs 7 aandetes).
Opsie 2: R3 000-00 (Ingesluit verblyf vir agt nagte, middagete, skoonmaakdienste, tee, koffie en verversings deur die dag. Aandete is uitgesluit).
Opsie 3: R1 160 – 00 (Ingesluit middagete, skoonmaakdienste, tee, koffie en verversings deur die dag. Aandete en verblyf is uitgesluit).
Gevorderde skrywers betaal R3 000 vir die totale kursus en kan ten opsigte van verblyf en etes uit Opsie 4 – 6 kies.
Opsie 4: R2 780 – 00 (Ingesluit verblyf vir ses nagte, middagete, skoonmaakdienste, tee, koffie en verversings deur die dag en aandete).
Opsie 5: R2 300 -00 (Ingesluit verblyf vir ses nagte, middagete, skoonmaakdienste, tee, koffie en verversings deur die dag. Aandete is uitgesluit).
Opsie 6: R920 – 00 (Ingesluit middagete, skoonmaakdienste, tee, koffie en verversings deur die dag. Aandete en verblyf is uitgesluit)
Gewoonlik vereis ons dat 50% van die kursusfooi as deposito betaal moet word, maar ons het dit goed gedink om skrywers die geleentheid te gee om dit in paaiemente van R500/R600/R700/R800/R1000 af te betaal solank die totale deposito teen 27 Junie 2014 betaal is. Die oorblywende fooi moet op die dag van registrasie (verkieslik) in kontant betaal word. Reëlings met die afbetaling van die akkommodasie en etes moet liefs met Jubel’nJuig getref word.
Bespreking is NOODSAAKLIK en dit moet voor of op 27 Junie 2014 om 23:00 plaasvind. Gaan asseblief so te werk om te bespreek:
1. U noemnaam en van.
2. U telefoonnommer en faksnommer/e-posadres.
3. Watter opsie u uitoefen.
Betaal 50% van die kursusgeld en 50% van die verblyf en etes se geld, nadat u die skriftelik kwotasie en registrasiedokument ontvang het.
Stuur bewys van betaling en die voltooide registrasievorm aan Die Skryfbesigheid en Jubel’nJuig.
E-pos: skryfbesigheid@outlook.com OF skryfbesigheid@yahoo.co.za
AKKOMODASIE EN ETES
REGISTRASIE EN AFSLUITING VIR DIE KURSUS
Beginnerskrywers kan reeds 2 Julie 2014 tussen 15:00 en 17:00 aanmeld en registreer. Hierdie aand is nie ingesluit by die kwotasie soos hierbo genoem is nie.
Alle beginners MOET egter op 3 Julie 2014 tussen 12:00 en 13:00 aanmeld en registreer. Die kursus begin om 13:30.
Gevorderde skrywers moet 5 Julie 2014 tussen 12:00 en 14:00 aanmeld en registreer.
Die kursus sluit Vrydag, 11 Julie 2014 om 15:00 af. Kwotasie hierbo sluit nie verblyf vir hierdie aand in nie en moet afsonderlik bespreek word. Aandete kan in ‘n groep by die hotel of Vishuis genuttig word. Ete vir skrywers se eie rekening.
HIERDIE IS ’N VEREISTE, omdat ons die terugvoer elektronies geskied en al die skryfwerk word ook elektronies gedoen. ’n Skootrekenaar en twee geheuestokkies.
Reis- en verblyfkostes na en van Dwarskersbos is die skrywer se eie verantwoordelikheid. Vrydagaand, 5 Julie 2014 (wanneer die kursus vir almal begin) en Vrydagaand, 11 Julie 2014 (wanneer die kursus ophou) sal aandete in die Laaiplek Hotel of die Vishuis genuttig word vir diegene wat nog nie vertrek het nie. Die etes is vir die skrywer se rekening. Vrydagaand, 5 Julie 2014 se ete is verpligtend omdat dit die ’n ken-mekaar-aand is. Koeverte word daar uitgedeel.
Rig navrae aan TRUDY ERASMUS of MARIETTE MAARTENS. Hulle besonderhede is word hierbo volledig aangetoon.
← Weggewys – Jou manuskrip is teruggestuur!
Vrouekeur plaas nie meer koffietydstories →
Februarie 15, 2014 – 6:05 vm